เรื่องร้องเรียน (ความสะอาด) วันที่ 2023-04-23 11:39:32 — แขวงดอนเมือง เขตดอนเมือง กรุงเทพมหานคร
แถวบ้านมีบริษัทกำจัดปลวก - หนู น่าจะอยู่มานาน ที่บ้านเคยใช้บริการ ไม่ได้มีปัญหาอะไรกัน แต่น่าจะเมื่อช่วงต้นปีที่ผ่านมา บริษัทฯ ได้มาซื้อที่ว่างใกล้ ๆ บ้านดิฉันเพื่อทำลานจอดรถ แต่ปัญหาคือเขาชอบนำอะไรสักอย่างมาเผาตรงลานนั้น (ที่บ้านแจ้งว่าเผาเกือบทุกวัน) วันไหนที่ไม่ค่อยมีลมก็จะไม่ค่อยได้กลิ่น แต่ส่วนใหญ่ลมจะพัดควันเข้ามาทางหน้าบ้านดิฉัน ที่สำคัญคือกลิ่นเหม็นมาก ไม่เหมือนกลิ่นเผาไม้หรือหญ้า คาดว่าน่าจะเป็นขยะหรืออาจจะเป็นซากหนูที่กำจัดได้ จึงอยากให้หน่วยงานที่เกี่ยวข้องเข้ามาดูแล ทั้งเรื่องการเผาที่สร้างมลพิษ และการดูแลให้บริษัทมีการกำจัดขยะหรือซากอย่างถูกวิธี ไม่รบกวนบ้านเรือนใกล้เคียงค่ะ